# Basal brug

## Start &kivio;

Som andre &koffice;-programmer viser &kivio; en dialog ved start. De tre faneblade tilbyder valget at oprette et nyt dokument, åbne et gemt dokument eller vælge et dokument i en liste med de nyligst gemte filer.

Hvis du er ny bruger af &kivio;, så begynd med at oprette et tomt dokument ved at dobbeltklikke på skabelonen Tomt dokument.

&kivio;s hovedvindue indeholder en visning af det nuværende dokument. Sidens kontur og marginer vises, ligesom et gitter. Omkring denne visning er der vandrette og lodrette linealer. En værktøjslinje med værktøj er normalt placeret til venstre, og under dokumentvisningen findes en sidevælger. Derunder er statuslinjen som viser musemarkørens nuværende position som et sted på siden.

Længst oppe i vinduet er de to hovedværktøjslinjer. De indeholder knapper for de oftest bruge funktioner i &kivio;.

## Brug af stenciler

Diagrammer laves ved at placere forskellige færdigtegnede former som kaldes stenciler på siden. Stenciler kan repræsentere mange forskellige ting, og &kivio; levereres med et bredt udvalg. For enkel reference, er de grupperede i kategorier, såkaldte stencilsamlinger. For at bruge en stencilsamling, vælges Værktøjer Tilføj stencilsamling. Stencilsamlingerne er delt op i tre grupper, og en undermenu viser dem. Stencilerne i stencilsamlingen vises til venstre i dokumentvisningen.

Stenciler grupperes i stencilsamlinger for at organisere dem. Det er helt normalt at tilføje flere stencilsamlinger til et dokument, og &kivio; tillader at du blander stenciler frit fra forskellige samlinger.

For at placere en stencil i dokumentet, trækkes den blot fra stencilområdet til siden.

### Markering af stenciler

&kivio; identificerer stencilen som for øjeblikket redigeres ved at vise otte grønne firkanter langs hjørnerne og kanterne i et rektangel rundt om stencilen. Stenciler som vises på denne måde, beskrives som markerede. De grønne firkanter kaldes håndtag. For at ændre stencilen som for øjeblikket er markeret, flyttes musemarkøren til stencilen du vil markere og klik med venstre museknap. For at markere alle stenciler i den nuværende side, vælges Redigér Markér alle. For at afmarkere alle stenciler, vælges Redigér Fravælg.

### Flytning af stenciler

For at flytte en stencil til et andet plads på siden, markeres stencilen. Bemærk at markøren ændres til en håndikon. Hold venstre museknap nede og flyt musen til det nye sted. Slip så museknappen så flyttes stencilen til den nye position.

### Ændring af størrelse på en stencil

Markér stencilen og flytte derefter musemarkøren hen over et af håndtagene. Bemærk ændringen af musemarkøren. Hold venstre museknap ned og flyt musen. Stencilens koordinater ændres kontinuert når musen flyttes. Når du er tilfreds med den nye størrelse, slippes museknappen så ændres stencilen til sin endelige størrelse.

### Fortryd en fejl

Hvis du på et tidspunkt ikke er tilfreds med en ændring du har gjort i dokumentet, kan du vælge Redigér Fortryd for at fortryde ændringen. Der er også en ikon i værktøjslinjen.

Hvis du fortryder en handling, og bestemmer dig for at det var en fejl, vælg Redigér Annullér fortryd for at tage ændringen tilbage. &kivio; gemmer flere handlinger for at kunne fortryde/annullere fortryd for flere ændringer.

### Begrænsninger af stenciler

Bemærk at stenciler for øjeblikket ikke kan roteres.

### Angiv tekst for stenciler

Mange stenciler i Flydediagramsamlinger, Geografiske samlinger, Hardwaresamlinger, Diverse samlinger og UML-samlinger kan indeholde tekst som beskriver deres funktion. For at tilføje tekst til en stencil, flyttes musemarkøren til stencilen og der dobbeltklikkes på den, eller vis den sammenhængsafhængige menu med højre museknap og vælg Redigér tekst.... En dialog vises som spørger efter teksten. Indtast den og klik på O.k. Teksten skulle nu vises i stencilen.

Punktet Redigér tekst... i menuen er deaktiveret hvis tekst ikke kan angives for en stencil.

Tegnstørrelsen, justeringen og stilen for teksten kan ændres ved at vælge Formatér Tekst.... Alternativt kan knapperne i formateringsværktøjslinjen bruges. Ændringen påvirker kun stencilen som for øjeblikket er markeret.

### Markér flere stenciler

Der er to måder at markere flere stenciler i &kivio;.

1. Klik én gang indeni den første stencil du ønsker at markere. Hold &Ctrl; nede mens du klikker indeni efterfølgende stenciler. Alle stencilerne vil blive vist med håndtag omkring dem.

2. Flyt musemarkøren til et tomt område i dokumentet nær de stenciler du vil markere.

   Hold venstre museknap nede og flyt musen til den anden side af de stenciler du vil markere, og tegn på den måde en rektangel omkring dem.

   Rektanglen skal fuldstændigt omgive stencilerne for at de skal blive markerede.

### Justér udfyldningsfarve og linjefarve

Stenciler kan udfyldes med en farve, og konturens farve kan ændres. Markér stencilen, og vælg derefter Formatér Stenciler & forbindere....

### Justering af linjetykkelse

Bredden på en stencils kant kan ændres ved at vælge Formatér Stenciler og forbindere.... Linjebredden kan angives i centimeter eller øges og mindskes med spinfeltets knapper. Eller brug knappen Linjebredde i formateringsværktøjslinjen. Vælg en bredde i dropned-feltet eller vælg Egen... for at åbne og indtaste bredden i spinfeltet.

### Forbind former sammen

&kivio;s forbindingsværktøj gør det muligt at tegne linjer mellem former. Linjerne forbliver forbundne til formerne også når de flyttes til nye steder på siden.

For at tegne en forbinder vælg Værktøjer Lige forbindere eller Værktøjer Polylinjeforbindere.

Polylinjeværktøjet er tilgængeligt i værktøjslinjen med Værktøjer, som normalt vises til venstre i vinduet. Klik på værktøjet for at begynde med at bruge den. Musemarkøren ændrer form.

Bemærk at alle stenciler har små blå kors langs kanterne. Korsene markerer punkter hvor forbindelsen kan laves.

For at forbinde to stenciler, gå til et af forbindingspunkterne på den første stencil, hold venstre museknap nede, og træk en linje til et af forbindelsespunkterne på den anden stencil. Den grønne firkant i slutningen af linjen ændres til rødt når den befinder sig over et forbindelsespunkt, hvilket angiver at linjen er forbundet til stencilen.

Når du er færdig med at bruge forbindelsesværktøjet, klik så på pileværktøjet for at få normal markeringsfunktion tilbage.

En stencil kan have flere forbindelser forbundet til sig, til og med for samme forbindelsespunkt.

Diverse egenskaber ved forbindelsen kan ændres, inklusive linjetykkelse og farve. Det gøres på samme måde som for stenciler.

Lige forbindere kan også påtegnes med tekst. For at tilføje tekst til en lige forbindelse, vis den sammenhængsafhængig menu med højre museknap og vælg Redigér tekst.... Indtast teksten i dialogen som kommer frem. Teksten vises med et grønt håndtag udfor. Anvend dette til at ændre tekstens position.

Pilehoveder kan tilføjes i hver ende af en forbindelse. Markér forbindelsen og vælg derefter Formatér Pilehoveder....

Begrænsninger: Forbindelser tegnes ikke om rundt om stenciler for øjeblikket. Du skal justere dem manuelt. Tekst vises altid vandret. Roteret tekst er for øjeblikket ikke muligt at bruge.

### Gruppering af stenciler

Flere stenciler kan grupperes sammen mere eller mindre permanent. Når det er gjort, påvirkes alle stenciler i gruppen af ændringer for en stencil.

For at oprette en gruppe, markeres stencilerne og så vælges Formatér Gruppér markerede.

Proceduren kan vendes om ved at markere en gruppe stenciler og vælge Formatér Opdel.

### Overliggende stenciler

Stenciler kan placeres ovenpå hinanden. En stencil som tegnes ovenpå en anden stencil skjuler den underliggende stencil. For at ændre optegningsrækkefølgen, markeres en af stencilerne og så vælges enten Formatér Placér øverst eller Formatér Placér underst.

Placér underst gør at stencilen skjules af alle andre overlappende stenciler. Placér øverst gør at stencilen skjuler alle andre overlappende stenciler.

### Låsning af stenciler

Egenskaberne for en stencil kan låses for at forhindre uønskede ændringer. Brug beskyttelsespaletten for at ændre en stencils beskyttelse. Den kan vises ved at vælge Vis Paletter Vis beskyttelse. Markér stencilen eller stencilerne som du vil beskytte, og klik i egenskaberne som du vil beskytte i beskyttelsespaletten.

Tilgængelige beskyttelser: Bredde, Højde, Proportion, X-position, Y-position og Sletning. Sletning forhindrer at en stencil slettes fra dokumentet.

### Stencilgeometri

For nøjagtigt at kunne angive dimensioner for en stencil, bruges geometripaletten. For at vise paletten, vælges Vis Paletter Vis Geometri. Paletten indeholder fire spinfelter til at angive stencilens vandrette (X:) og lodrette (Y:) position samt Bredde: og Højde:.

Selvom målene vises med centimeter, er det muligt at indtaste andre enheder i tekstfeltet. Skrives for eksempel 2,5 mm ind, bliver det konverteret til centimeter. Punkter (pt) og tommer (in) accepteres også.

## Visning af dokumentet

### Forstør og formindsk

For at ændre zoomniveau, vælges Vis Zoomniveau. Denne undermenu indeholder en liste med procenttal fra 33 % til 500 %. Vælges en af disse, forstørres dokumentet med dette procenttal.

Der er også en liste med forstørrelsesniveauer i et spinfelt redigeringsværktøjslinjen, som normalt vises længst oppe på skærmen.

En anden måde at styre forstørrelsen er at bruge forstørrelsesværktøjet. Det er tilgængeligt i Værktøjer værktøjslinjen. Dette værktøj kan bruges på to måder. Ved at klikke på dokumentet med forstørrelsesværktøjet aktivt, øges forstørrelsen. Holdes shifttasten nede mens der klikkes, mindskes forstørrelsen, dvs. man formindsker.

Alternativt øges forstørrelsen ved at holde venstre museknap nede og trække et felt, og derefter slippe museknappen, så den del af dokumentet fylder den tilgængelige plads.

### Panorering i dokumentet

Panoreringsværktøjet lader dig flytte omkring i dokumentet ved at ændre den synlige delen. Det er meget nyttigtt ved arbejde med stora forstoringsgrader, når hele dokumentet ikke er synligt. Panoreringsværktøjet dele knapp med zoomværktøjet i værktøjslinjen med værktøj. Når det væl aktiverets, ændres musemarkøren til en hand. For at flytte dokumentet, flytte musen til den for øjeblikket synlige delen, håll nede venstre museknap og dra.

### Oversigten

Oversigtspaletten sørger for en hurtig måde at justere forstørrelsesniveauer og at flytte rundt i dokumentet. For at aktivere den, vælges Vis Paletter Oversigt.

En miniaturerepræsentation af selve dokumentet vises derunder. Et rødt rektangel angiver delen som for øjeblikket er synlig. Ved at klikke et sted i miniaturen panoreres visningen til dette område. Rektanglet kan også trækkes.

Længst nede i paletten er en skyder og to knapper til at zoome 25% ind eller ud.

### Brug af paletter

Alle paletter har et håndtag langs kanten som gør det muligt at flytte dem omkring og placere dem langs en hvilken som helst kant af hovedvisningen. De kan også flyttes hvor som helst på skærmen. For at skjule eller vise en palet, vælges den med Vis Paletter.

### Flere visninger

Det er muligt at vise flere visninger af samme dokument samtidigt.

Vælg Ny visning i menuen Vis, så dukker et nyt &kivio;-vindue op som viser samme dokument. Dette er meget nyttigt for systemer med flere billedskærme.

De yderligere vinduer kan lukkes og &kivio; beder dig blot om at gemme dokumentet når det sidste vinduet lukkes. Alle vinduer som hører sammen med et vist dokument, kan lukkes samtidigt ved at vælge Vis Luk alle visninger.

### Opdel visninger

Det er også muligt at dele vinduet i to eller flere dele, som kan bruges til at vise to dele af dokumentet samtidigt. For at opdele et vindue, vælges Vis Opdel visning. Delningens orientering kan ændres fra vandret til lodret med Vis Opdelerens orientering. For at genoprette vinduet til sin oprindelige tilstand, vælges Vis Fjern visning.

### Indstil skærmen

Menuen Vis indeholder punkter til at ændre visning af sidemarginer, linealer, støttelinjer og gitter.