# Guia en detall: Crear, desar i imprimir un document

Aquesta secció de la documentació cobrirà tot el que necessiteu saber sobre com començar un nou document, desar un document, recuperar un document desat i imprimir un document.

## Començar un nou document

Es pot començar un nou document de 5 maneres:

- Podeu iniciar &kword; des del plafó de &kde;.

- Podeu iniciar &kword; des de la línia de comandaments escrivint:

      $kword &

- Podeu començar un nou document en &kword; seleccionant Fitxer Nou des de la barra de menú.

- Podeu usar la drecera de teclat: &Ctrl;N

- O fent clic a sobre la barra d'eines.

De tota manera en començar un nou document apareixerà una caixa de diàleg:

Aquesta caixa de diàleg us permet:

- Començar un nou document a partir d'una plantilla

- Obrir un document existent

- Obrir un document recent

&kword; recorda la vostra elecció anterior. Aquesta elecció prèvia serà l'opció per omissió actual.

### Començar un nou document a partir d'una plantilla

Per a començar un nou document basat en una plantilla, primer haureu d'escollir quina plantilla voleu usar.

1. Useu les icones que hi ha al llarg de la vora esquerra de la caixa de diàleg per a seleccionar el grup de plantilles. Simplement feu clic amb el &BER; per a seleccionar aquest grup i mostrar totes les plantilles disponibles d'aquest grup.

   Recordeu que les plantilles poden estar orientades a text (document en blanc) o a disseny de pàgina. Si necessiteu revisar les diferències, feu clic aquí.

   Una vegada seleccionada la icona, se us mostraran totes les plantilles disponibles, cadascuna d'elles amb un títol i una petita icona mostrant la disposició general de la plantilla.

   &kword; ve amb quatre grups de plantilles estàndards. N'hi podeu afegir de noves instal·lant plantilles externes o creant les vostres pròpies plantilles.

2. Per a seleccionar la plantilla, feu clic sobre seu amb el &BER;. La plantilla seleccionada serà ressaltada.

3. Confirmeu la vostra elecció fent clic al botó Usa aquesta plantilla. Començarà amb un nou document amb aquesta plantilla.

Per a un accés més ràpid a una plantilla, simplement feu doble clic sobre seu i &kword; la carregarà immediatament.

### Obrir un document existent

Feu clic sobre el botó Obre un document existent..., i es mostrarà una nova caixa de diàleg. Per a més detalls sobre aquesta caixa de diàleg referiu-vos a Usar el diàleg de selecció de fitxers.

#### Obrir un document recent

&kword; manté la pista de la majoria de documents editats més recentment. Podeu seleccionar un d'aquests documents fent clic sobre la icona anomenada Documents recents. Aquesta llistarà els fitxers editats més recentment sobre el sistema. Simplement feu clic sobre la icona del fitxer desitjat amb el &BER; i feu clic a Obre aquest document.

## Desar un document

Una vegada introduït el text i les dades en un document, normalment voldreu desar-ho a un fitxer sobre el vostre disc dur.

&kword; pot crear un fitxer `.pdf`. Per a les instruccions Com creo un fitxer `.pdf`?

### El comandament Desa

El comandament Desa es pot invocar de 3 maneres:

- Seleccionant Fitxer Desa des de la barra de menú.

- Podeu usar la drecera de teclat: &Ctrl;S

- O fent clic a sobre la barra d'eines.

Qualsevol d'aquests mètodes resultarà en la mateixa acció a &kword;.

Seleccionant el comandament Desa, li esteu indicant a &kword; que desi el fitxer sota el nom de fitxer actual. No se us indicarà l'opció de canviar ni el nom de fitxer ni la seva localització. Si voleu canviar el nom de fitxer o a on serà desat, haureu de seleccionar Fitxer Desa com... des de la barra de menú.

Si no l'heu desat anteriorment, aquest no tindrà un nom de fitxer. &kword; executarà automàticament el comandament Desa com... per a que pugueu proveir un nom de fitxer.

&kword; no informa d'un desat amb èxit. De manera que, si no heu topat amb cap incident durant el desat, &kword; us retornarà a l'edició del vostre document.

Podeu verificar que el fitxer ha estat desat, mirant la barra de títol. Si hi ha algun canvi sense desar, la barra de títol contindrà [modificat].

Si ha estat desat correctament, en la barra de títol tan sols apareixerà el nom de fitxer. Si hi ha algun problema amb el desar, apareixerà una caixa d'error.

### El comandament Desa com...

#### General

El comandament Desa com.... es pot invocar de 2 maneres:

- Seleccionant Fitxer Desa com... des de la barra de menú.

- o intentant Desa un fitxer que encara no te un nom de fitxer.

La diferència entre els comandaments Desa i Desa com... és que el comandament Desa com... us demana un nom per al fitxer, i us permet seleccionar un format de fitxer o localització diferent. El comandament Desa simplement desa el fitxer en la localització prèvia.

#### Usar la caixa de diàleg

Quan seleccioneu Desa com... apareixerà un diàleg.

Per a més informació sobre l'ús d'aquest diàleg, mireu la secció titulada Usar el diàleg de selecció de fitxers.

Quan esteu en la carpeta on voleu desar el fitxer, escriviu un nom de fitxer a la caixa Localització:.

&kword; pot crear un fitxer `.pdf`. Per a instruccions mireu Com creo un fitxer `.pdf`?

No és necessari posar un `.kwd` al final del vostre nom de fitxer; ja ho farà &kword;.

Els noms de fitxer a &UNIX; són més flexibles que en molts dels altres sistemes operatius. Els noms de fitxers poden:

- ser de gairebé qualsevol longitud

- ser qualsevol combinació de lletres majúscules i minúscules

- incloure espais i puntuació

Els noms de fitxer no han de:

- començar amb un espai o punt

- acabar amb una extensió de fitxer comuna (`.ps`, `.pdf`, &etc;)

Una vegada introduïda la informació correcta podeu fer clic sobre Desa per a completar el desat.

&kword; no informa d'un desat correcte. De manera que, si el fitxer ha estat desat sense incidents, &kword; tornarà a l'edició del document. Si hi ha algun problema durant el desat, apareixerà una caixa d'error.

&kword; tan sols us permetrà desar el vostre fitxer si els permisos del sistema operatiu us ho permeten. Si intenteu desar fora d'aquesta àrea permesa, &kword; informarà d'un error.

## Recuperar un document desat

El comandament Obre... es pot invocar de 4 maneres:

- Fent clic a la pestanya Obre un document existent i el botó quan esteu obrint un nou document.

- Seleccionant Fitxer Obre... des de la barra de menú.

- Podeu usar la drecera de teclat: &Ctrl;O

- O fent clic a sobre la barra d'eines.

Qualsevol d'aquests mètodes resultarà en la mateixa acció a &kword;.

### Usar la caixa de diàleg

Quan s'intenta obrir un fitxer, apareix un diàleg.

Per a més informació sobre l'ús d'aquest diàleg, mireu la secció titulada Usar el diàleg de fitxers.

Useu aquest diàleg per a localitzar el document que voleu carregar. Una vegada localitzat, feu clic una vegada amb el &BER; sobre el nom de fitxer. Una vegada seleccionat el nom de fitxer, feu clic a Bé. El fitxer serà carregat.

Hi ha un botó Cancel·la. Si feu clic sobre seu, la càrrega serà avortada.

## Imprimir un document

El comandament Imprimeix... es pot invocar de 3 maneres:

- Seleccionant Fitxer Imprimeix... des de la barra de menú.

- Podeu usar la drecera de teclat: &Ctrl;P

- O fent clic a sobre la barra d'eines.

No importa com ho feu, apareixerà el diàleg d'impressió de &kde;.

La llista desplegable de a sobre anomenada Nom: mostra la impressora actualment seleccionada. Per a configurar aquesta impressora, feu clic sobre el botó Propietats...

Per a seleccionar una impressora diferent, feu clic sobre la llista desplegable i seleccioneu la impressora desitjada.

Si voleu imprimir la sortida a un fitxer postscript, a un fitxer PDF, a un mòdem fax (per a enviar-lo com a fax) o enviar-la per correu electrònic com a un fitxer PDF, seleccioneu l'opció apropiada des de la llista desplegable anomenada Nom. Una vegada seleccionada aquesta opció, introduïu el nom de fitxer dintre de la caixa de text anomenada Fitxer de sortida:.

La línia anomenada Estat us indica si la impressora està actualment connectada i si està imprimint una altra pàgina. No podeu canviar cap informació sobre aquesta línia.

Les línies anomenades Tipus i Localització us indicaran quin tipus d'impressora està actualment seleccionada i a on està localitzada. No podeu canviar cap informació sobre aquesta línia.

La línia anomenada Comentari descriu com interactua &kword; amb el vostre ordinador (quin controlador i quin sistema d'impressió s'està usant). No podeu canviar res sobre aquesta línia.

Si voleu imprimir totes les pàgines del vostre document i tan sols una còpia, podeu fer clic a Imprimeix. Si voleu canviar el nombre de còpies o tan sols imprimir les pàgines seleccionades, feu clic al botó Opcions >>.

El botó Opcions del sistema permet que un usuari canviï la configuració de les impressores i el sistema d'impressió de &kde;.

Depenent de quin sistema d'impressió usi el vostre ordinador, podeu trobar que teniu més opcions d'impressió que les descrites a sota. El que es descriu aquí està disponible sobre la majoria de sistemes.

Una vegada heu fet clic a Opcions >>, la caixa de diàleg canvia a:

Sota Selecció de pàgina, podeu escollir entre imprimir el document sencer (seleccioneu Tots), imprimir la pàgina a on està localitzat el cursor (simplement seleccioneu Actual), o imprimir un rang de pàgines. Si seleccioneu l'opció Rang, introduïu el vostre rang de pàgines en la caixa de text que es proveeix. (Exemple: 3-13)

En la llista desplegable anomenada Estableix pàgina:, li podeu dir a &kword; que imprimeixi les Pàgines parells, les Pàgines senars o Totes les pàgines.

En la caixa de la dreta anomenada Còpies:, haureu d'establir el nombre de còpies que voleu imprimir. Podeu o bé introduir el número directament dintre de la caixa, o usar les fletxes per ajustar el número. &kword; pot imprimir un màxim de 999 còpies cada vegada.

Podeu fer que &kde; intercali els vostres documents fent clic sobre la caixa de selecció Intercala. Si està seleccionada, &kde; imprimirà totes les pàgines per a la còpia 1, després imprimirà totes les pàgines per a la còpia 2, &etc; Si no està seleccionada, el &kde; imprimirà totes les còpies de la primera pàgina, després totes les còpies de la segona pàgina, &etc;

També podeu determinar si el document és imprès en ordre (imprimeix primer la primera pàgina), o en ordre invers (imprimeix primer l'última pàgina).

Si feu clic sobre Opcions <<, el diàleg de la impressió contraurà la vista prèvia.

Una vegada satisfet amb les vostres seleccions, podeu fer clic a Bé per a imprimir.

Si feu clic sobre Cancel·la, el diàleg de la impressió serà avortat.