# Lingid dokumendis

&kword; suudab lisada teksti interneti- ja e-posti aadresse ning viiteid nii käesoleva dokumendi sees asuvatele kohtadele (järjehoidjatele) kui ka välistele failidele. Selliseid omadusi saab edukalt ära kasutada näiteks veebilehekülgede loomisel &kword;i abil.

Dokumenti lisamisel on selle kirjeldus nähtav tavalise tekstina, kui aga fail salvestada veebidokumendina, muutub see hüperlingiks, mis viitab määratud asukohale.

## Uue lingi lisamine dokumenti

Lingi lisamiseks dokumenti vali menüükäsk Lisamine Link... Ilmub väike dialoog.

Vasakul asuvat ikooniriba kasutades vali soovitud lingitüüp.

Kommentaariväljale kirjuta tekst, mida tahad oma veebidokumendis näha (näiteks KOffice'i veebilehekülg).

Aadressiväljale kirjuta interneti või e-posti aadress või faili asukoht, millele soovid kommentaaris määratud tekstiga viidata (näiteks http://www.koffice.org)

Klõpsa nupule OK.

Vaikimisi näitab &kword; linke allajoonituna (nagu enamik brausereidki). Seda saab muuta, kui valida menüükäsk Seadistused&kword;i seadistamine... ning seal ikoon Muud. Selle kohta leiad rohkem infot siit.

## Lingi avamine

Dokumendis leiduvat linki saab kasutada ka otse &kword;ist.

Selleks klõpsa lingil &HPNga;. Ilmub menüü, kust vali Ava link.

Link veebileheküljele avab uue veebilehitseja akna ning seal viidatud lehekülje. E-posti aadressiga link avab e-posti rakenduses kirja koostamise akna. Failile viitav link avab faili selle tüübile vastavas vaatajas või redaktoris.

## Dokumendi lingi kopeerimine

Linki saab kasutada ka mõnes muus rakenduses, kui see &kword;i dokumendist kopeerida.

Selleks klõpsa lingil &HPNga;. Ilmub menüü, kust vali Kopeeri link.

Lingi aadress kopeeritakse nüüd lõikepuhvrisse, kust selle saab asetada muusse rakendusse.

## Lingi muutmine

Lingi mingi elemendi muutmiseks klõpsa lingil &HPNga;. Ilmub menüü, kust vali Muuda linki...

Ilmub dialoog Lingi lisamine, mis näitab parajasti kehtivaid seadistusi.

Tee soovitud muudatused ja klõpsa nende jõustamiseks nupul OK.

## Lingi kustutamine

Linki saab kustutada sarnaselt tavalise teksti kustutamisele.

Selleks vii kursor lingi teksti lõppu ning vajuta klahvi &Backspace;. Teine võimalus on viia kursor lingi algusesse ja vajutada klahvi Delete. Mõlemal juhul kustutatakse link täielikult.

## Dokumendi lingi teisendamine tekstiks

Kui dokumendi linki ei ole enam vaja lingina, aga sa soovid säilitada selles leidunud teksti, klõpsa lingil &HPNga;. Ilmub kontekstimenüü, kus vali Eemalda link... Lingitud tekst muutub nüüd tavaliseks tekstiks, link aga eemaldatakse.