# Menüü ja tööriistariba elemendid

&kpresenter; pakub mitu erinevat võimalust iseendaga suhtlemiseks. Tõenäoliselt kõige tuttavam neist on menüüd, mis on näha &kpresenter;i akna ülaservas.

Klõps menüüelemendil avab käskude nimekirja, mille seast saab valida just selle, mida parajasti vaja läheb. Paljusid käske saab kasutada ka otse, hoides all klahvi &Ctrl; või &Alt; ning vajutades mõnda muud klahvi. Järgnevalt kirjeldataksegi lühidalt kõiki menüükäske.

## Tööriistaribad

### Tööriistaribade kasutamine

Lisaks menüüdele võimaldab &kpresenter; kasutada ka mitut tööriistariba. Iga tööriistariba kujutab endast ikoonide kogumit. Tööriistariba ikoon kujutab üldjuhul endast mõne menüüs leiduva käsu mugavat kiirkorraldust.

Tööriistaribad Tööriistaribad

Tööriistariba saab ka sangast haarates vabalt mujale lohistada. Tööriistaribasid saab dokkida ehk asetada igale &kpresenter;i akna küljele. Soovi korral võib aga tööriistariba muuta hõljuvaks, nii et ta asub omaette aknas &kpresenter;i põhiaknast eraldi, nagu näha allpool toodud pildil:

Hõljuv tööriistariba Hõljuv tööriistariba

Kui sulle tööriistaribade lohistamine miskipärast ei meeldi, võid klõpsata hiire parema nupuga sangal, mille peale ilmub allpool näha olev menüü:

Tööriistariba kontekstimenüü Tööriistariba kontekstimenüü

Kontekstimenüü esimesed elemendid puudutavad tööriistariba asendit. Selle võib seada ükspuha millisele &kpresenter;i akna neljast küljest või määrata hõljuma omaette aknas. Võimalus Peidetud peidab tööriistariba. Peidetud tööriistariba taaskasutamiseks klõpsa selle sangal &HVN;ga.

Kirje Teksti asend valimine võimaldab muuta tööriistaribal asuvate elementide väljanägemist. See menüü koos oma võimalustega näeb välja selline:

Tööriistariba välimuse menüü Tööriistariba välimuse menüü

Vaikimisi näidatakse tööriistaribadel ainult ikoone. Kui sa ei tea, mida mingi ikoon teeb, võid hoida hiirekursorit ikooni kohal ning mõne hetke pärast ilmub hüpik-teatekast, nagu näha allpool toodud pildil:

Kohtspikrid Kohtspikrid

Kuid ikoonide asemel võib tööriistaribadel näidata ka teksti või nii ikoone kui teksti. Kui soovid näha nii teksti kui ikoone, siis saab eespool vaadeldud kontekstimenüüs valida, kas tekst peaks asuma ikoonide kõrval või nende all. Kõiki nelja stiili võib näha allpool toodud pildil:

Tööriistariba stiilid Tööriistariba stiilid

Järgnevalt tulevad vaatluse alla &kpresenter;i menüüd.

## Menüü Fail

&Ctrl;N Fail Uus

- Avab uue esitluse. Ilmuvas käivitamisdialoogis saab otsustada, millise malli põhjal uus dokument luua.

&Ctrl;O Fail Ava...

- Avab olemasoleva esitluse. Ilmub standardne &kde; failidialoog, mis võimaldab valida avatava faili.

Fail Ava hiljutine

- Näitab nimekirja hiljuti kasutatud failidega, kust saab valida vajaliku faili.

&Ctrl;S Fail Salvesta

- Salvestab parajasti avatud esitluse. Kui seda ei ole varem salvestatud, palutakse sul sellele nimi anda. Kui esitlus on varem salvestatud, salvestatakse see sama nime all.

Fail Salvesta kui...

- Salvestab parajasti avatud esitluse uue nimega.

Fail Laadi uuesti

- Laeb parajasti avatud faili uuesti.

Fail Impordi...

- Impordib varem loodud esitluse (see võib olla ka mõnes muus vormingus).

Fail Ekspordi...

- Ekspordib parajasti avatud esitluse mõnda muusse vormingusse, et seda saaks kasutada mõni muu rakendus või isik, kel tõesti ei ole võimalust kasutada &kpresenter;i.

Fail Saada...

- Avab sinu eelistatud e-posti kliendis uue kirja koostamise akna, kusjuures kirjale on juba lisatud parajasti avatud &kpresenter;i dokument.

Fail Loo HTML-slaidiseanss...

- Käivitab HTML-nõustaja, mida kirjeldab html-wizard.

Fail Loo mälupulga slaidiseanss...

- Käivitab mälupulgadialoogi, mida kirjeldab ms-export.

Mallide haldur

- Võimaldab salvestada parajasti avatud slaidi mallina. Edaspidi saab seda malli kasutada uute dokumentide põhjana. Mallide loomist tutvustab lähemalt creating-templates.

Fail Kasuta seda slaidi vaikimisi mallina

- Määrab parajasti avatud slaidi vaikimisi malliks. See on eriti mõttekas siis, kui oled loonud meelepärase malli, mis sobib näiteks firmastiiliga, või kui kasutad sellist tüüpi väga sageli.

&Ctrl;P Fail Trüki...

- Trükib parajasti avatud esitluse. Täpsemalt küll avab trükkimisseadistuste dialoogi, kus enne esitluse reaalset trükkimist saab veel üht-teist kohendada.

Fail Trükkimise eelvaatlus...

- Näitab esitlust &PostScript;-failide näitajaga, kus see on näha just nii, nagu hiljem trükituna paberil.

Fail Dokumendi info

- Võimaldab sisestada infot dokumendi kohta, sealhulgas autori nime ja aadressi ning dokumendi lühikokkuvõtte.

&Ctrl;W Fail Sulge

- Sulgeb parajasti avatud esitluse. Ühtlasi pakutakse võimalus salvestada tehtud muudatused.

&Ctrl;Q Fail Välju

- Lõpetab &kpresenter;i töö. Ühtlasi pakutakse võimalus salvestada kõik muudatused igas avatud esitluses.

## Menüü Redigeerimine

&Ctrl;Z Redigeerimine Võta tagasi: `Viimane toiming`

- Tühistab viimase toimingu.

&Ctrl;&Shift;Z Redigeerimine Tee uuesti: `Viimane tagasivõetud toiming`

- Sooritab uuesti viimase tühistatud tegevuse. Kui ühtegi tegevust pole tühistatud või viimane toiming ei ole pööratav, siis seda võimalust kasutada ei saa.

&Ctrl;X Redigeerimine Lõika

- Kopeerib valitud elemendi lõikepuhvrisse ja eemaldab selle ühtlasi dokumendist.

&Ctrl;C Redigeerimine Kopeeri

- Kopeerib valitud elemendi lõikepuhvrisse, jättes selle alles ka esitlusse.

&Ctrl;V Redigeerimine Aseta

- Asetab lõikepuhvri sisu esitlusse.

&Ctrl;Delete Redigeerimine Kustuta

- Eemaldab parajasti valitud elemendi esitlusest.

&Ctrl;A Redigeerimine Vali kõik

- Valib aktiivse slaidi kõik objektid ja kogu teksti.

&Ctrl;&Shift;A Redigeerimine Tühista valik

- Tühistab kõigi parajasti valitud objektide valimise.

&Ctrl;F Redigeerimine Otsi...

- Otsib esitlusest teksti.

F3 Redigeerimine Otsi järgmine

- Otsib esitlusest teksti järgmist esinemiskorda.

&Shift;F3 Redigeerimine Otsi eelmine

- Otsib esitlusest teksti eelmist esinemiskorda.

&Ctrl;R Redigeerimine Asenda...

- Asendab esitluses teksti mingi muu tekstiga.

Redigeerimine Kopeeri slaid

- Kopeerib aktiivse slaidi lõikepuhvrisse.

Redigeerimine Klooni slaid

- Lisab aktiivse slaidi täpse koopia.

Redigeerimine Kustuta slaid

- Kustutab aktiivse lehekülje esitlusest. See käsk vajab kinnitamist.

Redigeerimine Klooni objekt...

- Loob parajasti valitud objekti täpse koopia. Ilmuv dialoog võimaldab määrata mõningaid klooni omadusi, ⪚ kas seda tuleks pöörata või skaleerida või nihutada uude asendisse slaidil.

## Menüü Vaade

Vaade Uus vaade

- Avab uue akna sama esitlusega, mis võimaldab töötada enam kui ühe esitlusega.

&Ctrl;&Shift;W Vaade Sulge kõik vaated

- Sulgeb kõik esitluse vaated. Ühtlasi pakutakse võimalus tehtud muudatused salvestada või sulgemisest loobuda.

Vaade Poolita vaade

- Poolitab akna kaheks (või enamaks) ühe ja sama esitlusega vaateks. Vaikimisi poolitatakse vaade horisontaalselt.

Vaade Eemalda vaade

- Sulgeb ainult parajasti aktiivse vaate. Esitlus ise ja kõik muud avatud vaated jäävad avatuks ning kõik tehtud muudatused salvestamata.

Vaade Poolitamise suund

- Lülitab vaate poolitamise suunda horisontaalse (vaikimisi) javertikaalse vahel.

Vaade Näita külgriba

- Lülitab külgriba näitamist. Sellel on näha kõik esitluse slaidid.

Vaade Näita märkuste riba

- Lülitab märkuste riba näitamist. Sellel on näha kõik esitluse märkused.

Vaade Juhtslaid

- Lülitab juhtslaidi näitamist. Sellele saab seada objektid, mis peavad esinema esitluse kõigil slaididel.

Vaade Vormindussümbolid

- Võimaldab näha mittetrükitavaid sümboleid, näiteks tabeldusmärgid ja lõigusümbolid. Sellest võib olla abi teksti täpsel asetamisel.

  See on lülitamisvõimalus: kui on sees, on vormindussümbolid näha, kui mitte, siis ei ole.

Vaade Juhtjooned

- &kpresenter;iga töötades võib dokumenti tõmmata rõht- või püstjoonlauast juhtjoone. Seda ei trükita, samuti pole seda näha valmis esitlusel, see on lihtsalt abiks objektide joondamisel ekraanil. Kui see võimalus on sees, on abijooned näha, kui väljas, siis mitte.

  Juhtjooned võivad kulgeda üle slaidide, lubades joondada objekte ühtmoodi mitmel slaidil korraga.

  Juhtjoonte keelamine (peitmine) ei kustuta neid. Kui oled juhtjooned juba loonud ja need seejärel välja lülitanud, toob sisselülitamine nad uuesti nähtavale.

Vaade Lisa juhtjoon...

- Avab dialoogi, kus saab valida juhtjoone orientatsiooni (horisontaalne või vertikaalne) ning positsiooni.

Vaade Näita/Peida alusvõrk

- Lubamise korral näitab &kpresenter; punktidest alusvõrku, mis tähistavad kujutletavate rõht- ja püstjoonte lõikekohti. Nende punktide abil saab objektide asukohta slaidil täpsustada.

Vaade Tõmme alusvõrgule

- Kui see on sisse lülitatud, haarab alusvõrgu lähim punkt slaidile lohistatud või seal liigutatava objekti ülemise vasaku nurga.

  See kahandab mõnevõrra vabadust objekte omatahtsi slaidile asetada, kuid samas aitab neid ka võimalikult täpselt asetada. Samuti on seda võimalust hõlpus menüüst sisse või välja lülitada, mis lubab ära kasutada mõlema tegutsemisviisi parimad omadused.

Vaade Suurendus

- See alammenüü võimaldab slaidi suurendada või vähendada. Kasutada saab mitmeid etteantud suurenduse tasemeid, sealhulgas Kogu slaid, mis sobitab kogu slaidi avatud akna suurusele, ning Laius, mis sobitab slaidi kogu akna laiusele, kuigi püstsuunas võib seda ka edaspidi olla vaja kerida. Ülejäänud suurendusvõimalused jäävad 33% ja 500% vahele.

## Menüü Lisamine

&Alt;&Shift;C Lisamine Erisümbol...

- Lisab erisümboli. See võib olla näiteks täht, mida ei leidu klaviatuuril, näiteks ü USA klaviatuuri korral.

Lisamine Muutuja

- Lisab muutuja, mille väärtust uuendatakse koos dokumendi uuendamisega.

Lisamine Link...

- Lisab hüperlingi failile, veebilehele või e-posti aadressile. See võimaldab mainitud asukohtadele liikuda otse esitluse seest, kasutades selleks ressursse, mis on süsteemi paigaldatud.

Lisamine Kommentaar...

- Lisab väikese märkuse, mida lõplikus esitluses ei näidata. Seda saab kasutada näiteks kolleegi teksti kommenteerimiseks või endale meeldetuletuse jätmiseks.

F2 Lisamine Slaid...

- Lisab esitlusele uue lehe. Ilmuv dialoog võimaldab valida malli ning selle, kas lisada uus leht parajasti aktiivse lehe ette või järele.

Lisamine Fail...

- Lisab olemasoleva esitluse. Ilmub standardne &kde; failidialoog, mis võimaldab valida avatava &kpresenter;i dokumendi (.kpr) või OASIS OpenDocument esitluse (.odp). See lisatakse esitluse viimase slaidi järele.

F10 Lisamine Tekst

- Lisab uue tekstiobjekti. Hiirt lohistades saab luua raami, kuhu tekst sisestada.

Lisamine Diagramm

- Lisab diagrammi. Selle suuruse saab määrata hiirega lohistades. Vaikimisi näidatakse vaid mõningaid andmeid, nende muutmiseks ja näidatava diagrammi tüübi valimiseks tee diagrammil topeltklõps, mis võimaldab kasutada põimitud &kchart;i redaktorit.

F5 Lisamine Tabel

- Lisab tabeli. Selle suuruse saab määrata hiirega lohistades.

  Seepeale ilmub &kspread;i dokumendi avamise dialoog. Võimalik on importida varem loodud tabel (kõlbavad mitmed vormingud, sealhulgas puhta tekstiga failid), samuti saab luua uue tühja tabeli.

  Topeltklõps tabelil võimaldab redigeerida selle sisu.

Lisamine Objekt

- Objekt on põimitav fail, mis võib olla mitmes vormingus.

  Üsna tavaline on seda võimalust kasutada vektorgraafika lõikepildi lisamiseks.

&Shift;F5 Lisamine Pilt...

- Lisab rasterpildi. Need ei ole nii lihtsalt skaleeritavad kui näiteks vektorpildid. &kpresenter; tunnistab praegu paljusid vorminguid, sealhulgas `.tiff`, `.jpg`, `.png` jne.

Lisamine Joon

- Lisab joone, valida on mitme tüübi vahel. Joonega seotud toiminguid kirjeldatakse lähemalt edaspidi.

Lisamine Kujund

- Võimaldab lisada mitu etteantud vektorvormingus kujundit. Need on samamoodi redigeeritavad nagu enda tõmmatud jooned. Joonistusvahendite kasutamist kirjeldatakse lähemalt vastavas osas.

Lisamine Skaneeri kujutis...

- Võimaldab skaneerida kujutise skänneriga. Selle eelduseks on mõistagi paigaldatud skänner. Avatakse dialoog Pildihõive, mille abil saab vajaliku kujutise skaneerida.

## Menüü Vormindus

Vormindus Vali

- Kui oled kasutanud mõnda sellist vahendit, mis ei võimalda valida muid objekte, näiteks joonistusvahend, saab selle menüükäsuga naasta tavalise valikukursori kasutamise juurde.

Vormindus Pööra

- Muudab kursori kahepäiseks kaarjaks nooleks. Klõpsa &HVNga; objektile ja nuppu all hoides pööra slaidi objekti kursoriga lohistades. Kui see on jõudnud õnnelikult vajalikku asendisse, lase nupp pööramise lõpetamiseks lahti.

  Kui mõtled ümber ja soovid pööramist tühistada, võid hiljem operatsiooni tagasi võtta menüükäsuga Redigeerimine Võta tagasi .

Vormindus Suurendus

- Võimaldab aktiivset slaidi suurendada või vähendada. Suurendustegurit näitab redigeerimisribal suurendusindikaator.

  Suurendusteguri indikaator Suurendusteguri indikaator

  Slaidil hiire vasaku nupuga klõpsates saab suurendada. Parema nupuga klõpsates avaneb menüü käskudega Suurenda, Vähenda, Näita tervet slaidi, Sobita slaidi laiusele, Sobita slaidi kõrgusele, Sobita valitud objektid ja Sobita kõik objektid, mis toob nähtavale kõik objektid.

  Põhimõtteliselt on see samaväärne menüükäsuga Vaade Suurendus .

Vormindus Omadused

- Avab dialoogi Omadused slaidil parajasti valitud objekti kohta.

  Dialoog Omadused Dialoog Omadused

  Dialoog Omadused võimaldab vastavat objekti mitmeti muuta. Siin saab valida vajalikud väärtused mitmele objekti omadusele, näiteks teksti värvi, kui tegemist on tekstiga, või sügavuse, kui tegemist on pildiga.

Vormindus Korrasta objektid

- Siin saab määrata, kuidas täpselt peavad objektid slaidil asetsema.

  Peal olev objekt katab suurusest olenevalt osaliselt või täielikult enda alla jäävad objektid. Kuhja kõige alumine objekt ei pruugi üldse näha olla, keskel asuvad objektid võivad osaliselt jääda enda peal olevate objektide varju, samal ajal ise kattes allapoole jäävaid objekte.

  Valitud objekti võib saata kihi võrra üles- või allapoole, samuti otsekohe kõige pealmiseks või kõige alumiseks.

Vormindus Joonda objektid

- Selle alammenüü abil saab kiiresti kõik valitud objektid joondada slaidi mõne külje järgi või tsentreerida nad rõhtsalt või püstiselt.

&Ctrl;G Vormindus Rühmita objektid

- Joonistades võib tekkida soov luua midagi, mis koosneks mitmest objektist. Koonda erinevad komponendid sinna, kus soovid neid näha, vali neist üks ning klahvi &Ctrl; all hoides klõpsa teistel kujunditel, mida soovid kaasata. Seejärel klõpsa käsul Rühmita objektid ning edaspidi toimivad need nagu üksteise külge liimitud.

&Ctrl;&Shift;G Vormindus Lõhu objektide rühm

- Kui leiad, et on vaja muuta objekti, mis koosneb mitmest komponendist, tuleb see seda tööriista kasutades üksikosadeks lahti harutada. Klõpsa objekti valimise lõpetamiseks kusagil mujal ning seejärel võib valida komponendi, mida soovisid muuta.

Vormindus Lisa objektidele vari...

- See asetab teksti või objekti värvilise koopia selle taha. Selle tööriistaga saab näiteks logodele tekitada vahvaid langevaid varje. Kui tahad seda rakendada tekstile, kontrolli, et oleksid valinud tekstikasti (sellest annab märku kuus musta kastikest selle piirjoonel). Valida saab värvi, varju langemise suuna ja selle kauguse tekstist. Teksti puhul näeb asi parem välja, kui kauguseks valida 2 või 3. Tulemuse nägemiseks ilma dialoogist väljumata klõpsa nupul Rakenda.

Vormindus Lehekülje paigutus...

- Võimaldab määrata lehekülje väljanägemist. Määrata saab veeriseid, suunda (see võib olla püstpaigutus ehk kõrgem kui laiem või rõhtpaigutus ehk laiem kui kõrgem), lehekülje suurust (selleks on hulganisti malle, näiteks ekraan, A4, US legal jne.).

Vormindus Näita/Peida dokumendi päis

- Lülitab päisevälja näitamist aktiivsel slaidil. Päise sisu saab lisada ainult juhtslaidil, kuid selle käsuga saab lasta päist näidata ainult neil slaididel, kus sa seda näha soovid.

Vormindus Näita/Peida dokumendi jalus

- Lülitab jalusevälja näitamist aktiivsel slaidil. Jaluse sisu saab lisada ainult juhtslaidil, kuid selle käsuga saab lasta jalust näidata ainult neil slaididel, kus sa seda näha soovid.

Vormindus Slaidi taust...

- Võimaldab muuta esitluse slaidide tausta. Valikuvõimalused on Värv/Üleminek (valida saab kas puhta värvi või mõne ülemineku vahel) või Pilt (avab dialoogi, kus saab vajaliku pildifaili üles otsida). Pildi vaaterežiimiks saab määrata Skaleeritud, Keskjoondatud või Paanidena.

  Kui soovid kasutada ühtlast värvi, klõpsa selle valimiseks kastil. Üleminek toimib ainult siis, kui valitud on kaks värvi. Pildivõimalus lubab pildi tsentreerida, seda suurendada kogu slaidi katmiseks (kui see on ekraanist väiksem, võib see võimalus olla päris hea) või asetada paanidena. Viimane võimalus katab kogu lehekülje pildi väikeste korduvate kujutistega. Usutavasti on märksa etem kasutada mustrit kui logode pilte.

  Pildist saab vabaneda, kui valida uus pilt või värvi/ülemineku võimalus.

## Menüü Tekst

Selle menüü abil saab muuta teksti ning kasutada mõningaid tekstitöötlusvahendeid, mis tuleb eriti kasuks juhul, kui esitlusel on suur roll tekstil. Menüüd Tekst saab kasutada ainult valitud või esiletõstetud teksti puhul.

Tekst Vaikevormindus

- Taastab valitud teksti fondi suuruse, stiili ja vorminduse süsteemsed vaikeväärtused.

Tekst Font...

- Dialoog Fondi valik pakub mitmeid valikuid valitud teksti muutmiseks:

  Dialoog Fondi valik Dialoog Fondi valik

  Selles dialoogis saab muuta valitud teksti fonti, stiili ja suurust. All paiknev eelvaatluse kast võimaldab ligilähedaselt hinnata muudatusi enne nende rakendamist.

&Ctrl;&Alt;P Tekst Lõik...

- Dialoog Lõigu seadistused võimaldab muuta suurema tekstiploki ehk lõigu omadusi. Selles dialoogis saab määrata taande, reavahe, nummerdatud või täppnimekirjade ning piirete seadistusi.

Tekst Värv...

- Dialoog Värvi valimine võimaldab väga täpselt määrata valitud teksti värviga seotud omadusi:

  Dialoog Värvi valimine Dialoog Värvi valimine

  Vasakul asuvas värvispektri kastis saab täpselt määratleda värve, mida soovid dokumendis kasutada. Tooni saab kohendada spektrikastist paremal paikneva skaalaga. Värvispektri all asuvad sisendkastid võimaldavad sisestada värvide väärtusi, millega saab kindlaks määrata täpselt vajaliku värvi.

  Värvivalijaga saab valida värvi kuskilt mujalt oma dokumendis (⪚ pildilt).

&Ctrl;&Alt;S Tekst Stiilide haldur

- Stiilide haldur võimaldab luua atribuutide komplekti, mida saab valitud tekstile ühekorraga rakendada. Vaata täpsemalt osa Stiilide kasutamine.

Tekst Impordi stiil...

- Selle abil saab importida stiile, mis on määratud mõnes muus &kpresenter;i dokumendis.

Tekst Stiil

- Sellest alammenüüst saab valida parajasti valitud tekstile mõne varem määratud stiili.

Tekst Loo stiil valiku järgi

- Kopeerib parajasti valitud teksti omadused ja salvestab need stiilina, mida saab edaspidi rakendada ka muule tekstile.

Tekst Joondamine

- Kirje Joondamine alammenüüs saab valida mitme võimaluse vahel: Joonda vasakule (&Alt;L), Joonda keskele (&Alt;C), Joonda paremale (&Alt;R) ja Joonda plokina (&Alt;J). Viimast võimalust nimetatakse sageli ka äärest ääreni joonduseks.

  Tekst on vaikimisi vasakjoondusega.

Tekst Tüüp

- Selles alammenüüs saab muuta parajasti valitud teksti kas nummerdatud või täppidega nimekirjaks. Nummerdamise valimisel saab valida meelepärase stiili, sama saab teha ka täppidega nimekirja korral.

  Nimekirjast uuesti tavalise teksti saamiseks tuleb stiilina valida Puudub.

&Ctrl;+ Tekst Suurenda taanet

&Ctrl;- Tekst Vähenda taanet

- Suurenda taanet ja Vähenda taanet liigutavad nimekirjaga lõigu paremale (Suurenda taanet) või vasakule (Vähenda taanet).

Tekst Venita sisu objekti kõrguseni

Tekst Venita objekti mahutamaks sisu

- Venita sisu objekti kõrguseni ja Venita objekti mahutamaks sisu aitavad muuta teksti suurust tekstikastis või sobitada tekstikasti sisestatud või asetatud teksti suurusega.

Tekst Lisa slaidi number

- Lisab dünaamiliselt uuendatava slaidinumbri. Seda leheküljenumbrit uuendatakse automaatselt, kui esitlusse slaide lisada või eemaldada.

Tekst Muuda tõstu...

- Avab dialoogi, kus saab muutab parajasti valitud teksti tõstu ehk tähesuurust.

  Valida on mitme tähesuuruse variandi vahel: kõik väike- või suurtähtedena, raamatu pealkirja laad, kus kõik sõnad, välja arvatud sidesõnad, algavad suurtähega, ning lause stiil, kus suurtähega on iga lause esimene sõna. Samuti saab tõstu lülitada, nii et näiteks suurtähelisest tekstist saab väiketäheline või vastupidi.

Tekst Õigekirja kontroll

- See alammenüü pakub õigekirja kontrollimisega seotud valikuid. Kui lülitada sisse Automaatne õigekirja kontroll, konrollib &kpresenter; automaatselt teksti, mida sisestada.

  Kui eelistad automaatse õigekirja kontrollimise asemel seda ise käsitsi teha, siis saab selle just siit käivitada (Õigekirja kontroll...).

Tekst Automaatkorrigeerimine

- See alammenüü pakub automaatkorrigeerimisega seotud valikuid. Kui lülitada valida Luba automaatkorrigeerimine, parandatakse levinumad õigekirjavead kohe kirjutamise käigus. Kui näiteks kirjutad `jaanaur`, korrigeeritakse see automaatselt kujule `jaanuar`.

  Kui automaatkorrigeerimine pole sisse lülitatud, saab õigekirja kontrollida käsuga Rakenda automaatkorrigeerimist.

## Menüü Slaidiseanss

Slaidiseanss Slaidiseansi seadistamine...

- Siin saab määrata kogu slaidiseansi omadusi, sealhulgas seda, kas näidata ekraanil kestust, milliseid slaide näidata ja nii edasi.

Slaidiseanss Muuda objekti efekte...

- Võimaldab määrata, milliseid efekte kasutada valitud objekti puhul. Siin saab määrata ilmumise järjekorra, kuidas objekt nähtavale ilmub, kas ilmumisel esitatakse heli ja mõnedki kadumise efektid.

Slaidiseanss Muuda slaidi üleminekuid...

- Lisab parajasti avatud slaidile üleminekuefektid. Siin saab määrata, kuidas näeb välja üleminek ühelt slaidilt teisele.

  Siin valitud üleminekuefekte rakendatakse ainult üleminekul sellelt slaidilt järgmisele.

F12 Slaidiseanss Alusta

- Käivitab slaidiseansi parajasti avatud slaidist.

Slaidiseanss Alusta esimesest slaidist

- Käivitab slaidiseansi esimesest slaidist.

Slaidiseanss Kohandatud slaidiseanss...

- Avab dialoogi, kus saab slaide lisada, muuta, eemaldada ja kopeerida ning slaidiseanssi täisekraanirežiimis testida.

Home Slaidiseanss Liigu algusse

- Liigub slaidiseansi esimesele slaidile.

Page Up Slaidiseanss Eelmine slaid

- Liigub slaidiseansi eelmisele slaidile.

Page Down Slaidiseanss Järgmine slaid

- Liigub slaidiseansi järgmisele slaidile.

End Slaidiseanss Liigu lõppu

- Liigub slaidiseansi viimasele slaidile.

## Menüü Seadistused

Menüü Seadistused võimaldab kohandada &kpresenter;i.

Seadistused Tööriistaribad

- Selle alammenüü elemendid on lülitavad, see tähendab, võimaldavad sisse ja välja lülitada konkreetsete tööriistaribade näitamist.

Seadistused Automaatkorrigeerimise seadistamine...

- Automaatne korrigeerimine võimaldab &kpresenter;il parandada mõningaid levinumaid õigekirjavigu või laiendada lühendeid sõltumata õigekirja kontrollimise võimalustest. Parandamise näiteks võib olla sõna `jaanaur` automaatne asendamine sõnaga `jaanuar`, vajalikke sõnu saab ka ise lisada.

  Oskus lühendeid lahti kirjutada säästab tublisti kirjutamisvaeva, kui tekstis esineb sageli mõni konkreetne lühend või kui sellist lühendit esineb mitmes esitluses.

  Kui sinu töökoht on näiteks AS Tõeliselt pika ja lohiseva ja ei kunagi lõpule jõudva nimetusega firma, siis võid usaldada asja automaatse korrigeerimise hooleks, mis asendab näiteks alati sinu kirjutatud `minufirma` väljendiga `AS Tõeliselt pika ja lohiseva ja ei kunagi lõpule jõudva nimetusega firma`.

  Automaatkorrigeerimist saab rakendada automaatselt kirjutamise ajal või ainult nõudmisel. Viimasel puhul saab selle valida menüüst Tekst.

  Täpsemalt kõneleb sellest osa Automaatse korrigeerimise seadistamine.

Seadistused Sõnalõpetuse seadistamine...

- Automaatse sõnalõpetamine võimaldab kirjutada vaid paar esimest tähe mõnest levinumast sõnast (tavaliselt tehniline või tööga seotud mõiste) ning lasta &kpresenter;il see enda eest lõpetada.

  Täpsemalt kõneleb sellest osa Sõnalõpetuse seadistamine.

Seadistused Kiirklahvide seadistamine...

- Kiirklahvide seadistamine võimaldab määrata klahvikombinatsioone, millega rakendada &kpresenter;i menüüde või ikoonide taga peituvaid käske.

  Kiirklahvide muutmine Kiirklahvide muutmine

  Kui püüad määrata kiirklahvi, mis on juba kasutusel, saad veateate. Märgi ära toiming, millele soovid kiirklahvi määrata (pildil on selleks KDE info).

  Klõpsa raadionupul Kohandatud ning vajuta klahve, mida soovid kasutada. Mina määrasin näiteks KDE info dialoogi avamiseks klahvid Ctrl ja Y.

  Nupul saab näha, milline klahvikombinatsioon kehtib. Muutuste rakendamiseks klõpsa nupul OK. Kui soovid taastada vaikimisi valitsenud kiirklahvi, vajuta nupule Vaikeväärtus. Kui sa aga ei soovi midagi muuta, siis klõpsa nuppu Loobu.

Seadistused Tööristaribade seadistamine...

- Tööriistaribade seadistamine võimaldab kõigile tööriistaribadele ikoone lisada või neid sealt eemaldada.

  &kpresenter;i tööriistaribade seadistamine &kpresenter;i tööriistaribade seadistamine

  Üleval paiknevas hüpikkastis saab valida, millist tööriistariba muuta. Pildil on selleks vorminduse tööriistariba. Kui soovid lisada sellele tööriistaribale ikooni Õigekirja kontroll, tuleb klõpsata selle nimel vasakus kastis. Seejärel muutub aktiivseks paremale osutava noolega nupp ja sellele klõpsates lisataksegi ikoon Õigekirja kontroll tööriistaribale. Vasakule osutav nool muutub aktiivseks siis, kui valida mingi ikoon paremas kastis. Noolele klõpsates saab ikooni tööriistaribalt eemaldada. Ükspuha kumbas kastis millegi valimine muudab aktiivseks ka üles ja alla osutavad nooled. Nende abil saab kastides olevate ikoonide nimetuste ja vastavalt ka ikoonide enda järjekorda muuta.

Seadistused &kpresenter;i seadistamine...

- Täpsemalt räägib kõigist &kpresenter;i seadistustest osa &kpresenter;i seadistamine.

## Menüü Abi

&help.menu.documentation;